open-index/open-wikipedia-markdown huggingface dataset:
Ֆեյթ Էվանս

250px|մինի|Ֆեյթ Էվանս. 2005 թ. ապրիլ
**Ֆեյթ Ռենե Էվանս** (. ), ամերիկացի երգչուհի, երգերի հեղինակ, երաժշտական պրոդյուսեր, կինոյի և հեռուստատեսության դերասանուհի, ինքնակենսագրական գրքի հեղինակ։

## Կենսագրություն
### Կյանքի վաղ շրջան
Ծնվել է 1973 թվականի հունիսի 10-ին ԱՄՆ-ի Ֆլորիդա նահանգի Լեյքլենդ քաղաքում, մեծացել, հասակ առել Նյու Ջերսի նահանգում՝ Նյուարքում։ Երկու տարեկանից երգել է եկեղեցական երգչախմբում, ավագ դպրոցում սովորելիս մասնակցել է երաժշտական ներկայացումների։ Ընդունվել է Ֆորդհեմի համալսարան, լավ սովորել, կրթաթոշակ ստացել, միաժամանակ կատարելագործվել է ջազային և դասական երգեցողությունում։ Համալսարանում մեկ տարի ուսանելուց հետո թողել է բուհը, որպեսզի ամբողջովին նվիրվի երաժիշտի կարիերային։

### Առաջին լուրջ հաջողությունը
Աշխատանք փնտրելու վրա Էվանսը երկար ժամանակ չի վատնել, երգակցել է Hi-Five-ին, Mary J. Blige-ին, Pebbles-ին, Al B. Sure!-ին, Usher-ին, Tony Thompson-ին, Christopher Williams-ին, երբեմն էլ երգեր է գրել նրանց համար։ 1994 թվականին իր երաժշտական շնորհներով գրավել է Շոն Քոումզի ուշադրությունը, և վերջինս նրան հրավիրել է ձայնագրման Bad Boy Records ֆիրմա, որի պրոդյուսերական հիմնական թիմի հետ համագործակցելով՝ Էվանսն արդեն իսկ 1995 թվականին թողարկել է իր դեբյուտային ալբոմը՝ «Faith»-ը։ Հատկապես դրանում ընդգրկված «You Used To Love Me» և «Soon As I Get Home» սինգլների շնորհիվ վաճառքի ցուցանիշը հատել է մեկ միլիոն օրինակի սահմանագիծը։

## Սկավառակագրություն
* *Faith* (1995)
* *Keep The Faith* (1998)
* *Faithfully* (2001)
* *The First Lady* (2005)
* *A Faithful Christmas* (2005)
* *Something About Faith* (2010)
* *R&B Divas* (2012)
* *Incomparable* (2014)

## Մրցանակներ և առաջադրումներ

## Ծանոթագրություններ

## Արտաքին հղումներ
*Ֆեյթ Էվանսի պաշտոնական կայքէջը
*Faith Evans interview by Pete Lewis, 'Blues & Soul' November 2010 
*''The Observer'' interview, 2005
*''Vibe'' interview, 2005
* 

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգիչներ և երգչուհիներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի դերասանուհիներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգչուհիներ
Կատեգորիա:Ամերիկացի կին գրողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հիփ հոփ երաժիշտներ
Կատեգորիա:Ամերիկացի սոպրանոներ
Կատեգորիա:Կին ինքնակենսագիրներ
Խոսե Նասասի

**Խոսե Նասասի** (,  ), ուրուգվայցի ֆուտբոլիստ, պաշտպան։ 1930 թվականի աշխարհի չեմպիոն, կրկնակի օլիմպիական չեմպիոն։ Բոլոր հանդիպումներն անցկացրել է ազգային հավաքականի կազմում՝ որպես թիմի ավագ։ Ուրուգվայի հավաքականի պատմության ամենատիտղոսակիր և աչքի ընկնող ֆուտբոլիստներից մեկը։

## Կենսագրություն
Խոսե Նասասին ծնվել է ծագումով Լոմբարդիայից Ջուզեպպե Նազացցիի և բասկ էմիգրանտների դստեր՝ Ժակինտայի (օրիորդական ազգանունը՝ Յարսա) ընտանիքում։ Ավարտելով տարրական դպրոցը՝ Խոսեն աշխատանքի է անցել մարմարի արհեստանոցում։ Ունենալով մեծ ֆիզիկական ուժ՝ 17 տարեկանում Նասասին սկսել է ֆուտբոլ խաղալ «Լիտոյում»։ 1920 թվականին տեղափոխվել է «Ռոլանդ Մուր», իսկ 1922 թվականին միացել է հայրենի «Բելյա Վիստա» թաղամասի թիմին, որտեղ անցել է նրա ֆուտբոլային կարիերայի զգալի մասը։

Իր կարիերայի ընթացքում պրոֆեսիոնալ մակարդակում «Բելյա Վիստա» (1922-1932) ակումբում անցկացրել է 250 հանդիպում (8 գոլ), «Նասիոնալ» (1932-1937) ակումբում՝ 90 հանդիպում (10 գոլ)։

Ուրուգվայի հավաքականի կազմում 1923 թվականի նոյեմբերի 4-ից մինչև 1936 թվականի սեպտեմբերի 20-նն  անցկացրել է 41 հանդիպում։

Խոսե Նասասին, որպես կանոն, հանդես է եկել որպես աջ պաշտպան, սակայն կարող էր խաղալ նաև պաշտպանության կենտրոնում։ Նասասին Ուրուգվայի հավաքականի առաջատարն ու ավագն էր նաև իր ակումբներում, ուներ մեծ ֆիզիկական ուժ և ճանաչված վարպետ գնդակի համար օդային պայքարում։

Մահացել է կերակրափողի քաղցկեղից։

## Հիշատակ
«Բելյա Վիստա» ակումբի մարզադաշտը կոչվում է Խոսե Նասասիի անունով։

Նրա պատվին է կոչվում նաև աշխարհի ուժեղագույն թիմի որոշման ոչ պաշտոնական համակարգերից մեկը՝ «Նասասիի էստաֆետային գավազան»։ 1930 թվականի աշխարհի առաջնությունում Ուրուգվայի հավաքականի հաղթանակից հետո չեմպիոնին (Բրազիլիա) հաղթած առաջին թիմի ավագը վերցրել է այս «էստաֆետային գավազանը», և նրա թիմը ոչ պաշտոնապես հռչակվել է ուժեղագույնն աշխարհում։ Ի տարբերություն նմանատիպ այլ վարկանիշների (օրինակ՝ աշխարհի ոչ պաշտոնական առաջնություն), հաշվի է առնվում բացառապես խաղի հիմնական ժամանակում գրանցված արդյունքը։

## Տիտղոսներ
* Ուրուգվայի չեմպիոն (2) - 1933, 1934
* Հարավային Ամերիկայի չեմպիոն (4) - 1923, 1924, 1926, 1935
* Օլիմպիական չեմպիոն (2) - 1924, 1928
* Աշխարհի չեմպիոն - 1930

## Նշումներ

## Ծանոթագրություններ

Կատեգորիա:Բելյա Վիստայի ֆուտբոլիստներ
Կատեգորիա:Նասիոնալ Մոնտեվիդեոյի ֆուտբոլիստներ
Կատեգորիա:Ուրուգվայի հավաքականի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլի աշխարհի չեմպիոններ
Վիկտորյա և Գրիգոր Թյությունջյան վարժարան

**Վիկտորյա և Գրիգոր Թյությունջյան վարժարան** կամ **Պլովդիվի հայկական դպրոց**, բուլղարահայ միջնակարգ կրթական կենտրոն Պլովդիվ քաղաքի հին հատվածում՝ սուրբ Գևորգ եկեղեցու հարևանությամբ։ Հիմնվել է 1834 թվականին ու տարբեր ժամանակաշրջանների ընդհատումներով`գործում է մինջև օրս։

## Պատմություն
«Վարդանանց» վարժարանը հիմնադրվել է 1834 թվականին՝ որպես տարրական դպրոց, որտեղ սկզբում կրթություն են ստացել միայն տղաները։ Առաջին ուսուցիչը եղել է Պետրոս դպիր Տեր-Ստեփանյանը։ 1866 թվականին բացվել է նաեւ օրիորդաց «Վառվառյան» դպրոցը։
մինի|ձախից|դպրոցի շենքը
Գոյություն ունեցող դպրոցի շենքը պահպանվել է գրեթե մինչև 19-րդ դարի վերջը, 1894 թվականին Պլովդիվի հայկական եկեղեցու բակում կառուցվել են նոր շենքեր՝ «Վարդանանց»՝ տղաների, և «Վառվառյան»՝ աղջիկների դպրոցներ։ 1926 թվականին մասնագիտությամբ իրավաբան, դպրոցի խորհրդի նախագահ Վաղինակ Հայրապետյանը միավորում է երկու դպրոցները և դպրոցը գրանցում որպես կրտսեր միջնակարգ դպրոց։ Այսպիսով, կազմավորվեց Վարդանանց-Վարվարյան հայկական ազգային խառը վարժարանը։ 1925/1926 ուսումնական տարում դպրոցն ունեցել է մինչև յոթերորդ դասարան և ճանաչվել է կրտսեր ավագ դպրոցով տարրական դպրոց։

1942 թվականին Վիկտորյա և Գրիգոր Թյությունջյան ընտանիքի կողմից սկսվեց վարժարանի նոր շենքի կառուցումը։ 1944/1945 ուսումնական տարում դասերը սկսվեցին դպրոցի նորակառույց շենքում։ 1944 թվականից հետո, Բուլղարիայի թագավորության անկմամբ և Բուլղարիայի ժողովրդական հանրապետության ստեղծմամբ պայմանավորված, դպրոցը վերանվանվել է կոմունիստական շարժման առաջնորդներից մեկի՝ Ստեփան Շահումյանի անունով։ Կառավարության որոշմամբ հայկական դպրոցը փակվել է 1976 թվականին։

1990 թվականի ժողովրդավարական փոփոխություններից հետո դպրոցը վերաբացվեց նվիրատուների անունով՝ Թությունջյան ընտանիք։ 2003/2004 թվականներից «Մեսրոպ Մաշտոց» ասոցիացիայի շնորհիվ գլխավոր մասնաշենքին ավելացվել է նաև երկհարկանի շինություն, որտեղ ամբողջ օրը դասավանդում են առաջին դասարանցիներին։

2009 թվականի հուլիսին Երևանում կայացած օլիմպիադայում աշխարհի տարբեր ծայրերից ժամանած 130 հայ երեխաներից 20-ը ձեռք բերեց մրցանակներ, այդ թվում՝ դպրոցի երկու շրջանավարտներ՝ Ռաֆլին Սարգսյանը և Թերեզա Ոսկանյանը։

## Հայտնի շրջանավարտներ
[մինի|[Կոմիտաս վարդապետի՝ սուրբ Գևորգ եկեղեցի և տեղի դպրոց այցելելու մասին հուշատախտակ (1914)]]
Պլովդիվի հայկական դպրոցն ավարտել են հայտնի դեմքեր։ Այսօր դպրոցում սովորող երեխաների ճնշող մեծամասնությունը բուլղարացիներ են, դասավանդումն իրականացվում է բուլղարերենով։

* Գրիգոր Ազարյան – ռեժիսոր
* Գրիգոր Մարտիրոսյան – ջութակահար, ուսուցիչ ԱՄՆ-ում,
* Էմմա Թահմիզյան – դաշնակահարուհի
* Կարապետ Թովմասյան - Պլովդիվի քաղաքապետ
* Պետրոս Տողանյան - գործարար
* Վարդի Մանուելյան - ջութակահար ԱՄՆ-ում

## Տես նաև
* Պլովդիվի հայկական գերեզմանատուն
* Սուրբ Գևորգ եկեղեցի (Պլովդիվ)
* Հայոց ցեղասպանության հուշարձան (Պլովդիվ)

## Ծանոթագրություններ

Կատեգորիա:Բուլղարիայի հայկական դպրոցներ
Կատեգորիա:Հայերը Պլովդիվում
Կատեգորիա:Պլովդիվի դպրոցներ
Happy (երգ, Մարինա Դիամանդիս)

**«Happy»**, ուելսցի երգչուհի-երգահան Marina and the Diamonds-ի երգը։ «Froot» ալբոմը գովազդելու համար ստեղծվել է «Froot of the Month» պրոմո-ընկերությունը, որը ենթադրում է ալբոմի սինգլը թողարկել ամեն ամիս ընդհուպ մինչև դրա թողարկումը, այդ թվում նաև «Happy»-ին։ Երգը առաջինն է «Froot» ալբոմում և որպես երկրորդ սինգ է թողարկվել 2014 թվականի դեկտեմբերի 12-ին։ Երգի ակուստիկ տեսահոլովակը թողարկվել է դեկտեմբերի 18-ին YouTube-ում։

## Ստեղծման պատմություն
«Happy» երգն ամբողջությամբ գրել է Դիամանդիսը։ Երգում նա փոխանցում է, թե ինչպես է պայքարել երջանիկ լինելու հնարավորության համար։ Դիամանդիսը մեկնաբանել է երգի ընտրությունը որպես հաջորդ ալբոմային սինգլ «Դա շատ հեշտ էր»։ Նա կարծում էր, որ հնարավոր է շատերին դուր չգա նման ընտրությունը, բայց նա ասել է․ «Դա չափազանց կանխատեսելի էր»։ «Froot» ալբոմի նախնական պատվերը հասանելի էր միայն Ավստրալիայում և Նոր Զելանդիայում, ուստի նման պատվեր կատարողը ստացել է «Happy» սինգլը YouTube-ում դրա պրեմիերայից մեկ ժամ առաջ։ Այսպիսով, երգը որպես ալբոմի երկրորդ սինգլ  թողարկվել է 2014 թվականի դեկտեմբերի 12-ին։ Սինգլի պրոդյուսերն է եղել Դեյվիդ Քոսթենը։

### Երաժշտական տեսահոլովակ
Դիամանդիսը YouTube-ի իր ալիքում «Happy» երգի աուդիոն երկայացրել է 2014 թվականի դեկտեմբերի 11-ին։ Տեսանյութի սկզբում հայտնվում է սև ֆոն, որը հիշեցնում է տիեզերքը. դրա վրա կան նաև աստղեր, անիմացիոն մրգեր և տիեզերական առարկաներ։ Մեկ օրվա ընթացքում տեսանյութը դիտվել է ավելի քան կես միլիոն անգամ։

2014 թվականի դեկտեմբերի 18-ին ներկայացվել է երգի ակուստիկ տեսահոլովակը։ Տեսանյութի ողջ ընթացքում Դիամանդիսը կատարում է երգի ակուստիկ տարբերակը մուգ հայելային սենյակում, որը լուսավորված է կապույտ լուսարձակներով։ Նրա երաժշտական խմբի դեմքերը չեն ցուցադրվում։ Երգչուհին երկար ոսկե անջրանցիկ վերարկու է կրում։ Տեսահոլովակի ռեժիսորն է Փոլ Քեսլինը, որը նաև նկարահանել է Դիամանդիսի «Immortal» երգի տեսահոլովակը։

## Քննադատների արձագանք
Երգը ընդհանուր առմամբ արժանացել է երաժշտական քննադատների դրական արձագանքին։ *Idolator*-ից Բրեդլի Սթերն երգն անվանել է «փափուկ և այրվող բալլադ»՝ «լավագույնը հուսալու կոչով»։ *The Guardian*-ից Մայքլ Քրեգը հայտարարել է, որ երգը հնչում է որպես «փրկագնող» և «I believe in possibility» (ես հավատում եմ հնարավորությանը) բեկվում է, ինչպես «արևը ամպերի տակից»։ Միշել Գիզլանին Sound-ի *Consequence* երաժշտական կայքից ասել է․Այս երգը, իսկական բալլադ է՝ համեմված դաշնամուրի նուրբ նոտաներով։ Ընդհակառակը, ուելսցի երգչուհու ուժեղ, հուզական և, կարծես, ճենապակյա ձայնը նրան հնարավորություն է տալիս ունկնդրին փոխանցել ուրախությունն ու հրճվանքը այնպես, ինչպես նա է ուզում՝ մտերմորեն, մտորումներով:
Թեև երգը թողարկվել է որպես սինգլ, թողարկումից հետո այն iTunes-ի հիթ-շքերթներում 9 երկրներում հասել է առաջին հորիզոնական, ԱՄՆ-ում դարձել է 6-րդը, և ընդգրկվել է Մեծ Բրիտանիայի հիթ-շքերթների թոփ-10-ում։ Երգը ձախողվել է շատ երկրների հիթ-շքերթներում։

## Ստեղծագործությունների ցանկ

## Ձայնագրման մասնակիցներ
* Marina and the Diamonds (Մարինա Դիամանդիս)՝  հեղինակ, երգահան, վոկալ
* Դեյվիդ Քոսթեն՝ պրոդյուսեր

## Թողարկման պատմություն

## Ծանոթագրություններ

Կատեգորիա:2014 սինգլներ
Կատեգորիա:Երգեր այբբենական կարգով
Բունոստոմոզ

**Բունոստոմոզ**, որոճողների հելմինթոզային հիվանդություն, որի հարուցիչներն են *Bunostomum* *trigonocepalum* (ոչխարների և այծերի) և *B.phlebotomum* (առավելապես՝ խոշոր ողջերավոր կենդանիների) նեմատոդներն են, որոնք մակաբուծվում են բարակ աղիներում։ Էգ նեմատոները ձվադրում են աղիներում, ձվերը կղանքի հետ արտաթորվում են արտաքին միջավայր, որտեղ ձվերից դուրս եկած թրթուրներն ինվազիոն փուլին են հասնում 3-7 օր անց։ Կենդանիները հաճախ վարակվում են մաշկի միջոցով թրթուրներիներ թափանցման, ինչպես նաև կերի և ջրի հետ դրանք կուլ տալու ժամանակ։ Կլինիկական ախտանշաններն արտահայտվում են միայն մատղաշների մոտ (հյուծում, զարգացման հապաղում, լուծ, սակավարյունություն, ենթակրծքի և ծնոտատակի տարածության այտուց, հորթերի՝ լիզախտ)։

## Ախտորոշում
Թրթուրադիտումով՝ լարվոսկոպիայով։

## Բուժում
Ֆենոթիազին, քառաքլորածխածին, նիլվերմ, պանակուր, մորանտելտարտրատ։

## Կանխարգելում
Կենդանիների մաշկի և մաքրության պահպանում։

Կատեգորիա:Հիվանդություններ
Նինել Ոսկանյան

**Նինել Ոսկանյան** (), հայ գրքագետ, մատենագետ, հասարակական գործիչ։ Սովորել է Երևանի պետական համալսարանի բանասիրական ֆակուլտետի եվրոպական գրականության բաժնում։  1949 թվականից գրականություն է դասավանդել ԵՊՀ բանասիրական ֆակուլտետի նորաբաց գրադարանային բաժնում։ 1951 թվականից մինչև 2000 թվականը անընդմեջ «Արտասահմանյան գրականություն», «Գրքի պատմություն» և այլ առարկաներ է դասավանդել նախ Երևանի հեռակա մանկավարժական ինստիտուտում, ապա Խաչատուր Աբովյանի անվան հայկական պետական մանկավարժական ինստիտուտի կուլտուրայի ֆակուլտետում։

## Կենսագրություն
Նինել Ոսկանյանը 1956 թվականից աշխատանքի է անցել Ալ. Մյասնիկյանի անվան հանրապետական գրադարանում (1990 թվականի օգոստոսի 1-ից Հայաստանի ազգային գրադարան), որտեղ ղեկավարել է հայ հնատիպ գրքի մատենագիտության բաժինը։

1988 թվականին Քնարիկ Կորկոտյանի և Անթառամ Սավալյանի հետ  հրատարակել է «Հայ գիրքը 1512-1800 թթ.» ստվարածավալ մատենագիտությունը, որը հայ տպագիր գրքի մասնագետների և հայագետների սեղանի գիրքն է։

Նինել Ոսկանյանը աշխատակցել և մտերիմ հարաբերություններ է ունեցել իր ժամանակի հայոց երևելի գործիչների, արվեստագետների և գրողների հետ՝ ամենայն հայոց կաթողիկոս Վազգեն Ա, Մարտիրոս Սարյան, Հովհաննես Շիրազ, Սիլվա Կապուտիկյան, Պարույր Սևակ, Համո Սահյան, Վահագն Դավթյան, Ալիսիա Կիրակոսյան, Գրիգոր Խանջյան, Արա Բեքարյան, Մորուս Հասրաթյան, Լևոն Հախվերդյան, Ասատուր Մնացականյան, Ռաֆայել Իշխանյան, այլք։

Երկարամյա և բեղմնավոր գործունեության համար արժանացել է տարբեր մեդալների և կոչումների։ Նինել Ոսկանյանը պարգևատրվել է Ազգային գրադարանի «Հակոբ Մեղապարտ» հուշամեդալով, 1974 թվականին արժանացել է «Վաստակավոր գրադարանավար» բարձր կոչմանը, իսկ 1990 թվականին՝ Ն. Կ.  Կրուպսկայայի անվան մեդալի։

## Մատենագիտական աշխատություններ
* Հայ գիրքը 1512-1800 թվականներին։ Հայ հնատիպ գրքի մատենագիտություն,  *Ն. Ա. Ոսկանյան*, Ք. Ա. Կորկոտյան, Ա. Մ. Սավալյան, խմբագիր՝ Ռ. Ա. Իշխանյան. - Երևան։ Ալ. Մյասնիկյանի անվան ՀՍՍՀ պետական գրադարան, 1988. - 864 էջ, դիմանկար։
* Հայ գիրքը 1851-1900 թվականներին, *Ն. Ոսկանյան*, Ա. Մ. Սավալյան, Մ. Սողոմոնյան, Օ. Գյուլումյան, Ա. Սահակյան, Ս. Թադևոսյան, խմբագիր՝ Գ. Վ. Աբգարյան, ՀՀ Մշակույթի, երիտասարդության հարցերի և սպորտի նախարարություն, Հայաստանի ազգային գրադարան. - Երևան։ Գիրք, 1999. - 860 էջ, դիմանկար։

## Ծանոթագրություններ

Կատեգորիա:Հայ հասարակական գործիչներ
Կատեգորիա:Հայ մանկավարժներ
Կատեգորիա:Հայ մատենագետներ
Ինքն իր մեջ բուծում

**Բուծում «ինքն իր մեջ»**, վերարտադրական տրամախաչման փուլերից։ Նախանշված որակներով խառնածիններ ստանալու համար զուգավուրում են էգ և արու խառնածիններին՝ սերնդում ցանկալի որակներն ամրապնդելու համար։ «Ինքն իր մեջ» բուծումն առաջացնում է լայն փոփոխություններ և այնպիսի սերնդի առաջացում, որը չի ապահովում ընտրասերման պահանջները, այդ պատճառով այն պարտադիր ուղեկցվում է խիստ ընտրությամբ։ Գծային կազմ ձևավորելու համար ցանկալի է նաև ստեղծել ազգակցական խմբեր, որով ստեղծվում են կենդանիների ցեղեր և տիպեր։

Կատեգորիա:Տրամախաչում
Բոթրիոցեֆալոզ

**Բոթրիոցեֆալոզ**,  ծածանաձկների հելմինթոզային հիվանդություն, որի հարուցիչը *Bothriocepalus govkongensis* ժապավենաձև որդն է, զարգանում է միջանկյալ տիրոջ (կիկլոպների) մասնակցությամբ։ Հիվանդ ձկները հյուծվում են, փորիկը մեծանում է, խռիկները սակավարյուն են։

## Ախտորոշում
Բացած փորիկի պատկերով (աղիների խցանման առկայությամբ)։

## Բուժում
Ցիպրինոցեստին բուժիչ կերով։

## Կանխարգելում
Անապահով ջրամբարներից ջրթողում ձմռանը, դեզինվազիա, կարանտինի սահմանում նոր ներկրված ձկների համար։

Կատեգորիա:Հիվանդություններ
Բուսական մթերքի զանգվածի բնական կորուստ

**Բուսական մթերքի զանգվածի բնական կորուստ**, տեղի է ունենում պահպահման ընթացքում խոնավության գոլորաշացման և շնչառության համար օրգանական նյութի ծախսման և այլ կեսընթացների արդյունքում։ Արտահայտվում է պահպանվող մթերքի զանգվածի տոկոսային մասով։ Կարտոֆիլի պալարների, բանջարեղենի, մրգերի, հացահատիկի համար բնական կորուստը կախված է բույսերի տեսակից և սորտից, պահպանման ռեժիմից, հասունության աստիճանից, փոխադրման պայմաններից, վնասվածությունից, պահորակվածությունից և այլն։
Paint the Town Red

«**Paint the Town Red**», ամերիկացի ռեփեր Doja Cat-ի երգը, որը թողարկվել է 2023 թվականի օգոստոսի 8-ին Kemosabe և RCA Records ձայնագրման լեյբլների կողմից որպես Scarlet չորրորդ ստուդիական ալբոմի երկրորդ սինգլ։ Երգը ունեցել է կոմերցիոն հաջողություն՝ գլխավորելով Billboard Hot 100, Billboard Global 200, բազմաթիվ այլ հիթ-շքերթներ, և ընդգրկվել է Spotify-ի պատմության մեջ որպես առաջին սոլո կանացի ռեփ երգ, որը գլխավորել է  US Top 50 հիթ-շքերթը։

## Պատմություն
Երգի երկվայրկյան նախադիտումը հրապարակվել է Doja Cat-ի կողմից 2023 թվականի ապրիլի 17-ին՝ իր առաջիկա ալբոմի այլ երգերի հետ միասին։ Doja-ն թիզերել է երգը՝ մշտապես օգտագործելով էմոջի՝ արյան կաթիլի տեսքով, ինչպես նաև կարմիր ֆիլտր տեղադրելով իր նախորդ տեսահոլովակների և ալբոմների շապիկների մանրապատկերների վրա։ Նա երգը կատարել է ամբողջական տարբերակով հուլիսի 18-ին՝ սպիտակ կտավը ներկելով կարմիր գույնով։ Հետագայում այդ նկարը դարձել է սինգլի շապիկը։

Երգի թողարկումից հետո տեքստը մեկնաբանվել է որպես հղում սոցիալական ցանցերում նրա նախկին վարքագծին, ներառյալ նրա ֆանբազայի չհամաձայնեցված անվանումը և թողարկմանը նախորդող մի քանի շաբաթների ընթացքում իր երկրպագուների նկատմամբ ընդհանուր կոպիտ վերաբերմունքը։ Վերցնելով Դիոն Ուորվիքի «Walk On By» երգի մեղեդու մի մասը՝ երգն ուղեկցվում է «ուրախ ռիթմով», որում Doja Cat-ը ռեփ է կարդում «նուրբ լկտի, մատները խփող բիթով»՝ կազմելով «հակադրություն համեմատաբար հանգիստ» «Attention»-ի հետ։

## Երաժշտական տեսահոլովակ
«Paint the Town Red» երգի  տեսահոլովակը նկարահանվել է ռեժիսոր Նինա Մաքնեելիի կողմից և թողարկվել է 2023 թվականի օգոստոսի 4-ին YouTube-ում։ Դրանում Doja Cat-ը պոկում է իր ակնախնձորը, որն այնուհետև ընկնում է դժոխք։ Հետագայում Դոգան տեսնում է, թե ինչպես է նա շփվում մահվան և Սատանայի հետ։ Այլ տեսարաններում նա նետում է մսի արյունոտ կտորներ և պտտվում երկնքում կանաչ արարածի վրա։

## Մրցանակներ և անվանակարգեր

## Կոմերցիոն հաջողություն
2023 թվականի օգոստոսի 19-ին երգը դեբյուտացվել է ԱՄՆ-ում Billboard Hot 100-ի 15-րդ հորիզոնականում, երկրորդ շաբաթվա ընթացքում բարձրացել է 5-րդ հորիզոնական՝ դառնալով Doja Cat-ի յոթերորդ հիթը Թոփ-10-ում։ Երգը գլխավորել է նաև Hot R&B/Hip-Hop Songs և Hot Rap Songs հիթ-շքերթները։ 2023 թվականի սեպտեմբերի 16-ին երգը հասել է Hot 100-ի առաջին հորիզոնականին՝ դառնալով Doja Cat-ի առաջին սոլո չարթոփերը ԱՄՆ-ում և առաջին համար մեկ ռեփը Նիքի Մինաժի «Super Freaky Girl»-ից հետո (2022)։ Երգը նաև գլխավորել Է Billboard Hot R&B/Hip-Hop Songs և Hot Rap Songs հիթ-շքերթները երեք շաբաթով, ինչպես նաև սթրիմինգային և թվային բաղադրիչների հիթ-շքերթները։ Այս երգը նաև դարձել է նրա 7-րդ թիվ մեկ սինգլը Pop Airplay հիթ-շքերթում, ինչը ամենամեծ ցուցանիշն է այս տասնամյակի (2020-ական թվականներ) բոլոր կատարողների շրջանում։

Օգոստոսի 25-ին «Paint the Town Red» երգը UK Singles Chart-ում հասել է 4-րդ հորիզոնական՝ դառնալով ռեփերի չորրորդ հիթը Մեծ Բրիտանիայի Թոփ-10-ում, իսկ սեպտեմբերին հասել Է բրիտանական հիթ-շքերթի գագաթնակետին։

2023 թվականի սեպտեմբերին երգը գլխավորել Է Billboard Global 200-ը։ Այն նաև դարձել է պատմության մեջ առաջին ռեփ երգը, որը գլխավորել Է *Billboard* Global Excl. U.S. միջազգային չարթը։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
*
Բելգիայի հոգևոր հովվություն

[մինի|[Սուրբ Մարիամ Մագդաղենացի եկեղեցի (Բելգիա)|սուրբ Մարիամ Մագդաղենացի եկեղեցի]]
**Բելգիայի հոգևոր հովվություն**, Հայաստանյայց առաքելական սուրբ եկեղեցու՝ Եվրոպայի տարածքում գտնվող կրոնական կազմակերպություններից մեկը, որը ներկայացնում է բելգիահայության հոգևոր կյանքը։ Ենթարկվում է Արևմտյան Եվրոպայի հայրապետական պատվիրակությանը (Մայր Աթոռ Սուրբ Էջմիածին)։

## Պատմություն
Բելգիայում հայերը սկսել են հաստատվել են Աշխարհագրական մեծ հայտնագործությունների շրջանում, երբ եվրոպական պետությունները սկսել էին աշխույժ առևտուր կատարել հարավային, հարավարևելյան և արևելյան Ասիայի, ինչպես նաև Աֆրիկայի ու Ամերիկայի հետ։ Նրանք զբաղվում էին առևտրով Բրյուգգե, ինչպես նաև՝ Բրյուսել և Անտվերպեն քաղաքներում։ 19-րդ դարից հայերի թիվն այստեղ սկսել է ավելանալ՝ ի հաշիվ արհեստավորների և ուսանողության։ Առաջին համաշխարհային պատերազմից հետո Բելգիայում սկսել են հաստատվել հայոց ցեղասպանությունից մազապուրծ հայ գաղթականների նոր խմբեր։

1985 թվականին Բրյուսելում ստեղծվել է Բելգիայի հայ եկեղեցու հիմնադրամ՝ հայ առաքելական եկեղեցու գործունեությունը հովանավորելու նպատակով։ 1986 թվականին կառուցվել է սուրբ Մարիամ Մագդաղենացի եկեղեցին, որն օծվել է 1990 թվականի մայիսի 6-ին՝ ամենայն հայոց Վազգեն Ա և Մեծի Տանն Կիլիկիո Գարեգին Բ կաթողիկոսների ներկայությամբ ու Արևմտյան Եվրոպայում Հայրապետական Պատվիրակ Գյուտ արքեպիսկոպոս Նագգաշյանի ձեռամբ։

Բելգիայի հոգևոր հովվությունը կազմավորվել է 1990 թվականին՝ Հոլանդիայի հոգևոր հովվությունից մեկ տարի անց` Արևմտան Եվրոպայի հայրապետական պատվիրակության ենթակայությամբ։ Կենտրոնը Բրյուսելի սուրբ Մարիամ Մագդաղենացի եկեղեցին է։ Ունի վարչական խորհուրդ, որը համագործակցում է բելգիահայ համայնքի պատգամավորական ժողովի հետ։

Չնայած բելգիահայության մեծաքանակ համայնքին և սփյռվածությանը Բրյուգգե, Անտվերպեն, Գանտ և այլ քաղաքներում՝ հոգևոր հովվությունը ներկայանում է միայն մեկ եկեղեցական կառույցով, իսկ բնակավայրերում գործում են ծխական խորհուրդներ։

## Ծանոթագրություններ

Կատեգորիա:Հայ առաքելական եկեղեցու հոգևոր հովվություններ
Կատեգորիա:Հայերը Բելգիայում
Կատեգորիա:Արևմտյան Եվրոպայի հայրապետական պատվիրակություն
Կապարի համը (գիրք)

**«Կապարի համը»** (), լատվիացի գրող Մարիս Բերզինշի վեպը։ Հեղինակն այն գրել է 2015 թվականին։ Վեպը 2016 թվականին բեմադրվել է Լատվիայի ազգային թատրոնում։ Այն լայն արձագանք ստացել Լատվիայի ընթերցողների շրջանում։

2023 թվականին Նաիրա Խաչատրյանի թարգմանությամբ գիրքը «Newmag հրատարակչությունում» հրատարակվել է հայերեն։

## Սյուժե
Գրքում նկարագրվող իրադարձությունները տեղի են ունեցել Լատվիայում՝ 1939-1941 թվականներին։

Վեպի գլխավոր հերոսը Ռիգայի արվարձանում բնակվող Մատիս անունով մի  երիտասարդ է։ Նա իր եսը գտնելու փնտրտուքի մեջ է այնպիսի խառնակ ժամանակներում, որ համընկնում են Երկրորդ աշխարհամարտին, Հոլոքոստին, քաղաքական ցնցումներին։ Նա փորձում է գլուխ հանել իր ապագայից, կանանց հետ ունեցած  բարդ փոխհարաբերություններից ու առհասարակ իր կյանքից։

Վեպում երկրի ու ամբողջ աշխարհի համար ճակատագրական իրադարձությունները զարգանում են  երիտասարդ, շարքային լատվիացու՝ կյանքի նկատմամբ ունեցած պատկերացումներով։ Մատիսը հայտնվում է պատմության պտտահողմ՝ ձգտելով և մաքառելով  պարզապես ապրել, աշխատել ու սիրել։

## Ծանոթագրություններ

## Արտաքին հղումներ
*Svina garša

Կատեգորիա:2015 գրքեր
Կատեգորիա:2015 վեպեր
Կատեգորիա:Newmag հրատարակչության գրքեր
Կատեգորիա:Գրական ստեղծագործություններ այբբենական կարգով
Հրանտ Բակալյան

**Հրանտ Բակալյան** (Հրանտ Հովհաննեսի Բակալյան, ), բուլղարահայ ճարտարագետ, Բուրգասի պատվավոր քաղաքացի։

## Կենսագրություն
Հրանտ Բակալյանը ծնվել է 1906 թվականի նոյեմբերի 2-ին Բուրգասում։ Ավարտել է Ռուսեի իսկական միջնակարգ դպրոցը, իսկ 1933 թվականին ավարտել է ուսումը Բելգիայի Գենտ քաղաքում՝ որպես շինարարական ինժեներ-ճարտարագետ։ 1936 թվականին Բուրգասի ճարտարապետ Սվետոսլավ Սլավովի շնորհիվ նա բացեց իր սեփական՝ «ինժեներ Հրանտ Բակլայան» ճարտարագետական բյուրոն Բուրգասում։

## Գործունեություն
Երկրորդ համաշխարհային պատերազմի տարիներին՝ 1943-1944 թվականներին, մոբիլիզացվելով բուլղարական բանակի շինարարական զորքերում, նա նախագծել և կառուցել է ճանապարհներ և կամուրջներ և վերանորոգել Ցարևո-Մալկո Տիռնովո և Վառնա-Բուրգաս մայրուղիների կամուրջները։ Ֆաշիստական լծից ազատագրման ժամանակ և դրանից հետո՝ 1944-1947 թվականներին եղել է շրջանային ճարտարագետ Սրեդեցում, Պոմորիեում և Բուրգասում, այնուհետև Ցարևոյի VIII ճանապարհաշինական հատվածի ղեկավարը, որտեղ վերահսկել է Ցարևոյի և Ռեզովոյի և Ցարևո - Մալկո Տառնովո ճանապարհների շինարարությունը։

1950 թվականի մարտի 29-ից եղել է Բուրգասի պետական շինարարական ասոցիացիայի տարածաշրջանային տեխնիկական ղեկավար։ 1956 թվականից ղեկավարում է նախագծող կազմակերպություն Բուրգասում։ Նրա ղեկավարությամբ նախագծվել են հարյուրավոր բնակելի և հասարակական շենքեր և մի քանի կամուրջներ տարածաշրջանում։ Նրա ամենամեծ ուսումնասիրությունները վերաբերում են ամբողջ Բուրգասի, Պոմորիեի, Ցարևոյի և Նեսեբարի ափերի երկայնքով գտնվող ամրություններին։ Նրան է պատկանում նաև ափին ուղղահայաց բունկերներ կառուցելու գաղափարը, որոնք կհավաքեն ավազը և չլերկացնեն ափը։ Մեկ այլ կարևոր խնդիր, որի վրա նա աշխատել է, Բուրգասի ծովային այգում ափի սողանքն էր, ինչպես նաև բուրգասյան ձմեռներից մեկի ժամանակ կոտրված կամուրջը։ Չնայած 1970 թվականին նրա թոշակի անցնելուն՝ ճարտարագետը 15 տարի շարունակեց աշխատել։

## Անձնական կյանք
1960 թվականին նա ամուսնացել է Նադեժդա Մինևայի հետ և երեխաներ չի ունեցել, ինչի պատճառով էլ 1997 թվականի դեկտեմբերի 16-ին ստորագրել է իր կտակը՝ իր ունեցվածքը նվիրաբերելով Բուրգասի հայկական գերեզմանատանը եկեղեցի-մատուռի կառուցման, հայերեն հրատարակչական գործունեության, հայազգի ուսանողների համար կրթաթոշակի տրամադրման, կարիքավոր հայրենակիցներին օգնելու և խրախուսման, երիտասարդական մարզական կազմակերպությունների աջակցության նպատակներով։

Մահացել է 2000 թվականի մարտի 6-ին Բուրգասում։ 2007 թվականի դեկտեմբերի 6-ին քաղաքային խորհուրդը նրան հետմահու շնորհել է «Բուրգասի պատվավոր քաղաքացի» կոչումը։

## Ծանոթագրություններ

Կատեգորիա:Բուլղարահայ ճարտարագետներ
Կատեգորիա:Ճարտարագետներ այբբենական կարգով
Դոն Քիֆեր

**Դոնալդ Հ.** **«Դոն» Քիֆեր** (, ), ամերիկացի դերասան։ Շուրջ հիսուն տարի ձգված դերասանական իր կարիերայի ընթացքում հանդես է եկել հարյուրավոր թատերական, կինո և հեռուստատեսային բեմադրություններում, մարմնավորել հարյուրից ավելի կերպարներ։ Ընդ որում՝ խաղացել է թե՛ կատակերգական, թե՛ դրամատիկ դերեր։

Ծնվել է Փենսիլվանիայում, Հարիսբուրգի մոտ։ Դերասանական ստուդիայի հիմնադիր անդամներից էր։ Կինոյում իր դեբյուտը կատարել է 1951 թվականին Լասլո Բենեդեկի « Վաճառողի մահը» դրամայում։ Նրա հետագա կարիերան սերտորեն կապված էր հեռուստատեսության հետ, որտեղ Քիֆերը խաղացել է ավելի քան հարյուր դեր բազմաթիվ հեռուստաֆիլմերում և հեռուստասերիալներում, ներառյալ « Մահվան հովտի օրերը », « Գնդակները », « Ալֆրեդ Հիչքոկը ներկայացնում է », « Մթնշաղի գոտին », « Իմը »։ կինս կախարդեց ինձ », « Green Acres »-ը, « Star Trek »-ը և « ER »-ը։ Մեծ էկրանին նա հայտնվել է այնպիսի ֆիլմերում, ինչպիսիք են « Ռուսները գալիս են, ռուսները գալիս են. «(1966), « Բուչ Քեսիդին և Սանդենս Քիդը » (1969), « Երկու սրտերի հանդիպում » (1973), « Քնածը » (1973) և «Ստախոս, ստախոս/>» (1997):

1950 թվականին Քիֆերն ամուսնացել է դերասանուհի Քեթրին Մաքլաուդի հետ, ունեցել են երեք որդի։ Նրանց ամուսնությունն ընդհատվել է կնոջ մահով, որը տեղի է ունեցել 1997 թվականին։ Դոն Քիֆերը մահացել է 2014 թվականի սեպտեմբերին Կալիֆորնիայում, 98 տարեկան հասակում։

## Ծանոթագրություններ

## Արտաքին հղումներ
* 

Կատեգորիա:1916 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:2014 մահեր
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Սեպտեմբերի 7 մահեր
Կատեգորիա:Օգոստոսի 18 ծնունդներ
Զամզամա

**Զամզամա** (ուրդու՝ زمزمہ, թարգմանաբար նշանակում է «որոտ», հաճախ գրվում է՝ «Զամ-Զամահ», հայտնի է նաև «Կիմի թնդանոթ» անվանումով), խոշոր տրամաչափի թնդանոթ, որը պատրաստվել է մոտավորապես 1757 թվականին` Դուրանի կայսրության ժամանակներում, ներկայիս Պակիստանի Լահոր քաղաքում, հայազգի զինագործ Շահնազար Խանի կողմից։ Թնդանոթը ներկայումս գտնվում է Լահորի թանգարանի դիմաց։
[thumb|300 px|Զամզաման [Լահորի թանգարանի մոտ]]

## Նկարագիր
Թնդանոթն ունի 4,382 մ երկարություն, նրա փողի տրամաչափը 24 սմ է։ Այն Հնդկական ենթացամաքում երբևէ պատրաստված ամենամեծ թնդանոթն է։ Պատրաստվել է Լահորում, Դուրանի կայսրության ժամանակաշրջանում, Շահ Վալի Խանի ցուցումով, ով Աֆղանստանի հիմնադիր Ահմադ-Շահ Դուրանիի իշխանությունում փոխարքա էր։ Զինագործը հայազգի Շահնազար Խանն էր, ով Մեծ Մողոլների նախկին փոխարքա Մուին-ուլ-Մուլքի դարբինն էր։ Բացի «Զամզամահ» թնդանոթից, նա պատրաստել էր ևս երկու հսկա թնդանոթ, որոնք չեն պահպանվել։

Թնդանոթի փողի վրա առկա են պարսկերեն լեզվով գրություններ, որտեղ նշված են արքայի ու զինագործի անունները, իսկ թնդանոթը նկարագրվում է որպես «սարսափելի, ինչպես վիշապ և հսկա` ինչպես սար, երկնային ամրություններ փլուզող»։ Ամբողջ փողի երկայնքով արված ծաղկանախշերի հետ միասին փորագրված են նաև պարսկերեն լեզվով բանաստեղծություններ։ Տողերից մեկը վերջանում է. «Այս թնդանոթը հզոր հրե վիշապ է» արտահայտությամբ։

## Գործածում
Առաջին անգամ թնդանոթը կռվում կիրառվել է 1761 թվականին՝ Պանիպատի ճակատամարտում։ Այդ ճակատամարտը 18-րդ դարի ամենաարյունալի ճակատամարտերից մեկն էր։ Ահմադ-Շահը կռվից հետո Քաբուլ վերադառնալիս թնդանոթը թողել է Լահորում։ 
Այնուհետև թնդանոթը ձեռքից ձեռք է անցել, օգտագործվել տարբեր մարտերում։ Թնդանոթին տիրելու համար բազմաթիվ եղբայրասպան մարտեր են տեղի ունեցել։ 1802 թվականին թնդանոթին տիրել է Սիկհերի պետության հիմնադիր, Փենջաբի առաջին սիկհ մահառաջա Ռանջիտ Սինգհը և այն գործածել բազմաթիվ մարտերում։ Ի վերջո, արդեն 19-րդ դարի 20-ական թվականներին (Մուլտանի պաշարման ժամանակ), թնդանոթը խիստ վնասվել է ու դարձել ոչ պիտանի։

## Հետագան
1870 թվականին Էդինբուրգի հերցոգի Լահոր կատարած այցելության պատրվակով, թնդանոթը տարվել է Լահորի թանգարանի մուտքի մոտ։ Այն վերանորոգվել է 1977 թվականին։ Պատրաստվել է նաև թնդանոթի կրկնօրինակը, որը գտնվում է Հնդկաստանի Ամրիթսար քաղաքի Գոբինդգարհ ամրոցում։

Իր «Կիմ» վեպում (1901 թ.), թնդանոթի մասին այսպես է արտահայտվել Ռեդյարդ Կիպլինգը. «Ով կտիրի Զամզամահին` այդ հրաշունչ վիշապին, նա կտիրի Փենջաբին, քանզի կանաչած բրոնզե այս հսկա զենքը մշտապես ծառայում է որպես նվաճողների առաջին ավար»։

Հայազգի զինագործը՝ Շահնազար Խանը հետագայում մեկնել է Ագրա, որտեղ մահացել ու թաղվել է Ագրայի քրիստոնեական գերեզմանոցում։ Նրա շիրմաքարի արձանագրությունը մոտավորապես այսպես է վկայում նրա մասին. «Սա ուստադ (վարպետ) Շահ Նազար Խանի գերեզմանն է, ով որդին էր Ալլավերդիի` Ղայղուլիից (այժմ Շիրակի մարզի Ղազանչի գյուղն է)։ Նա մասնագետ էր թնդանոթներ ձուլելու արվեստում...»։

Շահնազար Խանը մահացել է 1784 թվականի ապրիլի 25-ին։

## Ծանոթագրություններ

Կատեգորիա:Զենք այբբենական կարգով
Կատեգորիա:Թնդանոթ
Ազգային Օրակարգ կուսակցություն

**Ազգային Օրակարգ կուսակցություն**, քաղաքական կուսակցություն Հայաստանում, հիմնադրվել է 2018 թվականի դեկտեմբերի 24-ին։

## Պատմություն
Կուսակցությունը չի մասնակցել 2018 թվականի խորհրդարանական ընտրություններին։ Սակայն Արա Հակոբյանը, բաց ցուցակով առաջադրվել է Հայ Յեղափոխական Դաշնակցության նախընտրական ցուցակում, սակայն չի կարողացել մանդատ ստանալ։

2020 թվականի նոյեմբերի 9-ին կուսակցությունը Հայրենիքի փրկության շարժման անդամ մյուս կուսակցությունների հետ ստորագրել է համատեղ հռչակագիր՝ կոչ անելով վարչապետ Նիկոլ Փաշինյանին հրաժարական տալ 2020-2021 թվականների հայաստանյան բողոքի ակցիաների ժամանակ։

Կուսակցությունը հաստատել է 2021 թվականի Հայաստանի խորհրդարանական ընտրություններին անկախ մասնակցելու իր մտադրությունը։ Ընտրություններից հետո կուսակցությունը հավաքել է ժողովրդի ձայների ընդամենը 0,06%-ը՝ չկարողանալով ստանալ որևէ քաղաքական ներկայացուցչություն Ազգային ժողովում։ Կուսակցությունը ներկայումս հանդես է գալիս որպես արտախորհրդարանական ուժ։

## Գաղափարախոսություն
Կուսակցությունը պաշտպանում է Հայաստանի և Արցախի Հանրապետության միավորումը որպես Լեռնային Ղարաբաղի հակամարտության երկարաժամկետ լուծում։

2018 թվականի մայիսին տված հարցազրույցի ժամանակ կուսակցության նախագահ Ավետիք Չալաբյանը նաև հայտարարել է, որ Ազգային օրակարգ կուսակցությունը դեմ է ավտորիտարիզմին, նպատակ ունի ամրապնդել Հայաստանի ժողովրդավարությունը և ազատ խոսքը, աջակցում է գյուղերի զարգացմանը, մեծացնելով ռազմական բյուջեն և խրախուսում է կանանց ավելի առաջնային պաշտոններ զբաղեցնել հայաստանյան քաղաքականության մեջ։

## Հիմնադիրներ
* Ավետիք Չալաբյան –ՄակՔինզիի ավագ գործընկեր, Repat Armenia-ի և Arar հիմնադրամի համահիմնադիր
* Արա Գասպարյան
* Արա Հակոբյան – դիվանագետ, նախկինում Հայաստանի դեսպան Ասիայի մի շարք երկրներում
* Իգոր Զարգարյան – գործարար, նախկին Հայաստանի վարչապետ Տիգրան Սարգսյանի տնտեսական հարցերով խորհրդական
* Հայկ Շեկյան
* Վարդան Մարաշլյան – Repat Armenia հիմնադրամի գործադիր տնօրեն

## Ընտրական արձանագրություն
### Խորհրդարանական ընտրություններ

## Ծանոթագրություններ

## Արտաքին հղումներ
*Ազգային Օրակարգ կուսակցություն - Քաղաքական երկխոսություն

Կատեգորիա:2018 հիմնադրված կուսակցություններ
Կատեգորիա:Հայաստանի կուսակցություններ
Հագենով

**Հագենով**, փոքրիկ քաղաք Գերմանիայի հյուսիսում։ Հայտնի է իր փայտաշեն տներով, որոնց մեծ մասը կառուցվել է 17-19-րդ դարերում։

## Աշխարհագրական դիրք
Հագենովը գտնվում է Բալթիկ ծովից 70 կմ հեռավորության վրա։  Մոտակա խոշոր քաղաքներն են՝ Շվերին (մոտ 30 կմ), Վիսմար (մոտ 65 կմ) հյուսիս-արևելքում, Համբուրգը (մոտ 80 կմ) և Լյուբեկը (մոտ 85 կմ) արևմուտքում։ Քաղաքի միջով անցնում է Շմար գետը, որը քաղաքի կենտրոնական հատվածում գոյացրել է լճակ։

## Պատմություն
Քաղաքի անունը առաջին անգամ հիշատակվում է 1194 թվականին *Hachenowe* (Հախենովե), այնուհետև *Haghenow(e)* (Հագհենով) (1316, 1326), ավելի ուշ *Hagenowe* (Հագենովե) և վերջում *Hagenow* (Հագենով)։ Քաղաքի անվանման բացատրությունն է՝ *պարսպապատ մարգագետիններ*։ Նույնիսկ առաջին հիշատակման ժամանակ Հագենովն ուներ ամրոց և եկեղեցի։ Քաղաքի ամենահին շենքը, որը դեռ կանգուն է՝ թվագրվում է 1720 թվականին։  Հագենովը որպես քաղաք անվանվում է 1370 թվականի պայմանագրերում, մինչ այդ դեռևս գյուղ էր։ Բայց հետագայում՝ 1520 թվականին կրկին որպես գյուղ է անվանվում։ 1754 թվականին Հագենովի որպես քաղաք կարգավիճակը հաստատվել է քաղաքի պաշտոնական կանոնադրության հիման վրա։ Երկրորդ համաշխարհային պատերազմի հետևանքով քաղաքն անցնում է Խորհրդային միությանը, իսկ 1949 թվականից մինչև 1990 թվականը՝ Գերմանիայի Դեմոկրատական Հանրապետության կազմում։ Այժմ Հագենովը հանդիսանում է Գերմանիայի Լյուդվիգսլուստ-Պարխիմ շրջանի քաղաքներից։

## Բնակչություն

## Ծանոթագրություններ

## Արտաքին հղումներ

* Offizielle Website
* Waldbrände bei Lübtheen und Hagenow im Juni 2023
Կատեգորիա:1754 թվականին հիմնադրված բնակավայրեր
Կատեգորիա:Գերմանիայի քաղաքներ
Ակտինոբացիլոզ

**Ակտինոբացիլոզ**, կեղծ ակտինոմիկոզ, կենդանիների վարակային հիվանդություն։

## Հարուցիչներ
Հարուցիչները Actinobacillus lignieresii միկրո օրգանիզմներն են, որոնք առաջացնում են թարախակույտեր ավշահանգույցներում, գլխիփափուկ հյուսվածքներում (լեզու, շուրթեր), պարանոցի վրա, հազվադեպ՝ ներքին օրգաններում։ Հարուցիչներն օրգանիզմ են թափանցում վնասված մաշկի կամ բերանի խոռոչի լորձաթաղանթի միջոցով (կերի հետ)։ Հիվանդության ելքը սովորաբար բարենպաստ է։ Ակտինոբացիլոզ պետք է զանազանել կենդանիների սպիտակարյունությունից։ Մարդիկ հազվադեպ վարակվում են հիվանդ կենդանիներից։ Բուժումը, կանխարգելումը և պայքարի միջոցառումները նույնն են, ինչ ակտինոմիկոզի դեպքում։

Կատեգորիա:Գյուղատնտեսություն
Բույսերի հասունացում

Բույսերի հասունացում, սերմերի և պտուղների զարգացման ավարտման փուլը։

## Բույսերի հասունացում
Բույսերի հասունացում փուլի սկզբում տեղի է ունենում սերմերի և պտղապատյանի արագ աճ ու ձևավորում, վեգետատիվ օրգաններից դեպի գեներատիվ օրգաններ ջրի և յուրացվող նյութերի ինտենսիվ հոսք, բարձրմոլեկուլային պահեստային նյութերի (սպիտակուցներ, ճարպեր,օսլա) սինթեզ։ Բույսերի հասունացում ավարտվում է սերմերի աստիճանաբար ջրազրկմամբ և պտղի կենսագործունեության մարմամբ (տես Հանգիստ բույսերի), պտղապատյանը ձեռք է բերում հասուն պտղին բնորոշ գույն, համ և հոտ։ Այդ բոլոր փոփոխությունների արդյունքում սերմերը դառնում են նոր բույսի լիարժեք սաղմեր, իսկ պտղապատյանը ծառայում է նրանց որպես պաշտպանություն և հրապուրում կենդանիներին, որոնք նպաստում են սերմերի տարածմանը։ Պտուղների հասունացման արագությունը կախված է միջավայրի ջերմաստիճանից, լուսավորվածությունից, գազային բաղադրությունից, ինչն օգտագործվում է բույսերի հետ բերքահավաքային հասունացման ապահովման համար, ինչպես նաև բույսի տեսակից և նույնիսկ սորտից։ Կորիզավոր, պտղատուբույսերի, ելակի, թզի հասունացման փուլը կարճատև է, ցիտրուսայիններինը՝ երկար։ Բույսերի հասունացման կենսընթացները կարգավորվում են բուսահորմոններով, մասնավորապես՝ էթիլենով, որն օգտագործում են հավաքված պտուղների հասունացումն արագացնելու համար։
Բովերին

**«Բովերին»**, մանրէաբան պատրաստուկ, պարունակում է մուս կարդինայինների Beauveria bassiana սնկի կոնիդի ոսպորներ (1գ պատրաստուկում՝ 1 մլրդ սպոր)։ Բաց մոխրագույն փոշի է։ Միջատասպան է։

## Կիրառություն
Կիրառվում է կարտոֆիլի կոլորադյան բզեզի դեմ (սրսկումների ձևով) քլորոֆոսի հետ։ Ծախսի չափաքանակը՝ 2 կգ/հա, քլորոֆոսինը ՝ 0,4 կգ/հա։
Ավիտելինոզ

**Ավիտելինոզ** (), որոճողների մակաբուծության հիվանդություն։

## Հարուցիչններ
Հարուցիչը *Avitellina centripunctata* ցեստոդներն են, որոնք մակաբուծվում են բարակ աղիներում։ Առավել հաճախ հիվանդանում են ոչխարները և այծերը։ Ոչխարների (հիմնականում՝ գառների) մոտ նկատվում է շարժողության հավասարակշռության հանկարծակի խախտում, դող, լորձաթաղանթների գունատություն, երբեմն՝ լուծ։ Ախտորոշումը, կղանքում ճիճուների հատվածիկների հայտնաբերում։ Բուժումը, հելմիցիդ, ալբենդազոլ։

Կանխարգելիչ միջոցառումներ են հիվանդ գառների և 1 տարեկանից բարձր ոչխարների ճիճվաթափությունը, հիվանդների կերին աղի, միկրոտարրերի և հակաճիճվային նյութերի ավելացումը։

Կատեգորիա:Գյուղատնտեսություն
Ասկոխիտոզներ

250px|մինի|Սիսեռի ասկոխիտոզ

**Ասկոխիտոզներ**, բույսերի հիվանդություն։

Հարուցիչները *Ackochyta* ցեղի սնկերն են։ Տերևների վրաառաջանում են տարբեր մեծության, ձևի և գույնի բծեր (հաճախ՝ խոշոր,կլոր, մուգ եզրաշերտով գորշադեղնավուն), ցողունների վրա՝ խոց, ախտահարվում են պտուղները և սերմերը։ Հիվանդ տերևները չորանում և թափվում են, ցողունները՝ ջարդվում կամ քրքրվում, ընձյուղները՝ չորանում, պտուղները չեն հասունանում։ Ախտահարված սերմերի ծլունակությունը նվազում կամ լրիվ բացակայում է։ Ասկոխիտոզներով հիվանդանում են բակլազգիները,վուշը, հատապտղային մշակաբույսերը։ Տարբեր բույսեր ախտահարվում են իրենց բնորոշ ասկոխիտոզներ-ի հարուցիչների տեսակներով։ Պայքարի միջոցառումները. ցանքաշրջանառություն (թիթեռնածաղկավորները չցանել թիթեռնածաղկավորների մշակման սահմաններում), ազոտային պարարտանյութերով միակողմանի պարարտացման բացառում, հիվանդադիմացկուն սորտերի ընտրություն, սերմերի նախացանքային մշակում, դրանց պահեստավորում չոր և օդափոխված զետեղարաններում, բերքահավաքից հետո մնացորդների ոչնչացում և այլն։ Տես նաև Սնկային հիվանդություններ բույսերի։

Կատեգորիա:Գյուղատնտեսություն
Ասկանիական ոչխարի ցեղ

**Ասկանիական ոչխարի ցեղ**, մսաբրդատու նրբագեղմ ոչխարի ցեղ։ Բուծվել է 1925–1935 թվականներին, Ասկանիա-Նովայում (Ղրիմի Խերսոնի մարզ)՝ Մ. Իվանովի ղեկավարությամբ։

## Նկարագրություն
Ստացվել է ընտրության և զույգ ընտրության միջոցով առանձնացված տեղական նրբագեղմների և ռամբուլյեի խոյերի տրամախաչումից։ Ունեն ամուր և լավ մարմնակազմվածք, բրդամսային բարձր մթերատվություն։ Խոյերի կգ զանգվածը 120–140 կգ է, մաքիներինը՝ 60–70 կգ։ Բուրդը հիմնականում 60–70 որակի է, ելքը՝ 40–45%, երկարությունը՝ 7-8 սմ։ Խոյերի միջին բրդատվությունը 12–15 կգ է, մաքիներինը՝ 6,0–6,5 կգ։ Լավ հարմարված են չոր կլիմայական պայմաններին։

Ցեղը Հայաստանում օգտագործվել է մսաբրդատու նրբագեղմ մի շարք ցեղերի բարելավման համար։

Կատեգորիա:Գյուղատնտեսություն
Կատեգորիա:Ոչխարի ցեղեր
Ֆրեդ Ուիլլարդ

**Ֆրեդ Ուիլլարդ** (,), ամերիկացի դերասան և կոմիկ։

## Կենսագրություն
Ֆրեդ Ուիլլարդը սովորել է Կենտուկի և Վիրջինայի ռազմական համալսարաններում և ուսումը ավարտելուց հետո ստացել է անգլերենի և արվեստի բակալավրի կոչում։ Ուիլարդը համարվում էր ԱՄՆ-ի իմպրովիզացիայի լավագույն դերասաններից մեկը։ Ուիլլարդը նաև իմպրովիզացիոն դերասանական խմբի *Ace Trucking Company* հիմնադիրն էր։ 1968 թվականին սկսելով իր դերասանական կարիերան փոքր դերերից՝ 1997 թվականին նա համաշխարհային ճանաչում ձեռք բերեց *Fernwood 2 Nite* հեռուստասերիալում մասնակցություն ունենալուց հետո։ Ուիլլարդը մի քանի անգամ առաջադրվել է «Էմմի» պրեմիային, ինչպես նաև «Շոուի հաղթողներ» ֆիլմում իր դերի համար ստացել է *American Comedy Award* և *BSFC Award* մրցանակները։

Ուիլլարդը նկարահանվել է 300-ից ավելրի ֆիլմերում և սերիալների դրվագներում, բայց հիմնականում դրանք եղել են երկրորդական դերեր կամ միանգամյա ելույթներ։ Նրա վերջին դերը դարձավ Ֆրեդ Նեյրդը՝ «Տիեզերական ուժեր» ֆիլմի գլխավոր հերոսի հայրը, արտիստը մահացել է առաջին եթերաշրջանի նկարահանումների ժամանակ։

Ֆրեդ Ուիլլարդը ամուսնացած է եղել և ունի դուստր։

## Ընտրված ֆիլմագրություն

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1930-ականների ծնունդներ
Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի բաս կիթառահարներ
Կատեգորիա:Ամերիկացի գրողներ
Կատեգորիա:Ամերիկացի կատակերգուներ
Կատեգորիա:Ամերիկացի կինոռեժիսորներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի տղամարդիկ
Կատեգորիա:Բնօրինակում անաղբյուր հոդվածներ
Կատեգորիա:Դերասաններ այբբենական կարգով
Կատեգորիա:Կատակերգուներ
Կատեգորիա:Ամերիկացի տղամարդ կատակերգուներ
Գլի

thumb|Գլին Սուրբ Սոֆիայում, 2019 թվական
**Գլի** (, մոտավորապես 2004 - 2020 նոյեմբերի 7), Ստամբուլում բնակված եվրոպական կարճ մազերով կատու, որը ծնվել և ամբողջ կյանքն ապրել է Այա Սոֆիայում, և գրավել է զբոսաշրջիկների ուշադրությունը։

Գլին մահացել է 2020 թվականի նոյեմբերի 7-ին՝ Լևենտի (Ստամբուլ) անասնաբուժական կլինիկայում բուժում անցնելուց հետո (սեպտեմբերի 24-ից)։ Որոշում է կայացվել, որ նա թաղվելու է Սուրբ Սոֆիայի տաճարի տարածքում։ Նրան նվիրված Instagram-ի հաշիվը նրա մահվան պահին ուներ ավելի քան 118,000 հետևորդ։

## Կյանք
Գլին ծնվել է Սուրբ Սոֆիայի տաճարի տարածքում 2004 թվականին, ունեցել է եղբայր և քույր՝ Փաթի և Կիզիմ մականուններով։ Գլիին հաջողվել է դառնալ Այա Սոֆիա այցելող զբոսաշրջիկների սիրելին, որն այդ ժամանակ թանգարան էր, շուտով կատուն դարձավ տաճարի խորհրդանիշներից մեկը։ Գլին համաշխարհային համբավ ձեռք բերեց 2009 թվականին Բարաք Օբամայի Սուրբ Սոֆիայի տաճար այցելության ժամանակ։ ԱՄՆ նախագահը և Թուրքիայի այն ժամանակվա վարչապետ Ռեջեփ Թայիփ Էրդողանը շոյել են Գլիին։ Այն բանից հետո, երբ հայտնի դարձավ, որ Այա Սոֆիայի տաճարը վերաբացվում է որպես մզկիթ, Գլիի պատկերը լցրել է սոցիալական ցանցերը։ Նախագահի մամուլի քարտուղար Իբրահիմ Քալընն այս առիթով ասել է. «այս կատուն շատ հայտնի է դարձել, կան նաև ուրիշներ, որոնք դեռ այդքան էլ սիրված չեն։ Այս կատուն կմնա այնտեղ, և բոլոր կատուները ողջունվում են մեր մզկիթներում»։

Ստամբուլի նահանգապետ Ալի Երլիքայի հայտարարության համաձայն, Գլին մահացել է 2020 թվականին Լևենտեի անասնաբուժական կլինիկայում այն բանից հետո, երբ նրան այնտեղ են ուղարկել բուժման նույն թվականի սեպտեմբերի 24-ին։

## Ծանոթագրություններ

Կատեգորիա:Կատուներ
Կատեգորիա:Համացանցային մեմեր
Կատեգորիա:Ստամբուլի մշակույթ
Ամբողջ ծանրությամբ (ֆիլմ, 2019)

**«Ամբողջ ծանրությամբ»** () — ամերիկյան կատակերգական դրամա, Ուեյն Ռոբերթսի ֆիլմը։ Գլխավոր դերում՝ Ջոնի Դեփն է։ Ֆիլմի պրեմիերան կայացել է 2018 թվականի հոկտեմբերի 5-ին Ցյուրիխի կինոփառատոնում։ Ֆիլմը  ԱՄՆ-ում թողարկվել է 2019 թվականի մայիսի 17-ին, Ռուսաստանում՝ 2019 թվականի նոյեմբերի 7-ին։

## Սյուժե
Քոլեջի պրոֆեսորը որոշում է լիարժեք ապրել այն բանից հետո, երբ նրան լուրջ ախտորոշում են տալիս՝ քաղցկեղ։ Նա որոշում է ապրել սրտի թելադրանքով։ Նա միշտ ապրել է խղճով, գնացել է աշխատանքի, հարկեր վճարել, սակայն դա երբեք նրան բարոյական բավարարվածություն չի բերել։ Եվ հիմա Ռիչարդը որոշում է վերջին օրերն անցկացնել՝ տուրք տալով իր սրտի ցանկություններին։ Հասկանալով, որ այլևս կորցնելու բան չունի, նա սկսում է անել այն ամենը, ինչ նախկինում երբեք չէր անի. հաճախում է աղմկոտ երեկույթների, պատահական կապեր է հաստատում, թմրանյութեր օգտագործում, հարբած հայտնվում աշխատավայրում և փորձում է վերագտնել բաց թողածը․․․

## Դերերում
* Ջոնի Դեփ - Ռիչարդ Բրաուն
* Ռոզմարի ԴեՈւիթ - Վերոնիկա Սինկլեր-Բրաուն
* Օդեսա Յանգ - Օլիվիա Բրաուն
* Դեննի Հյուսթոն - Պիտեր Մեթյու
* Զոյի Դոյչ - Կլեր
* Դևոն Տերել - Դեննի
* Ռոն Լիվինգստոն - Հենրի Ռայթ
* Շիվոն Ֆելլոն - Դոննա
* Լինդա Էմոնդ - Բարբարա
* Մատրեա Սքարվիներ - Ռոուզ
* Պալոմա Կվիատկովսկի - Ուսանողուհի
* Քեյթլին Բերնարդ - Թեյլոր
* Մայքլ Կոպսա -  Բժիշկ Ռիչարդ
* Կեն Կրամեր - Պատվավոր պրոֆեսոր
* Ջաստին Ուորինգթոն - Մատուցողուհի
* Մերիլին Նորի - Հենրիի քարտուղարուհի
* Ֆերա Ավիվա - Լիլի
* Ռոբին Բրեդլի - պրոֆեսոր
* Կիտ ՄաքՔեկնի - Էդ

## Արտադրություն
Նկարահանումները սկսվել են 2017 թվականի հուլիսի 25-ին Վանկուվերում։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2018 ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Վանկուվերում նկարահանված ֆիլմեր
Կոզիմո Ռոսելլի

**Կոզիմո Ռոսելլի** (, ), Քվատրոչենտոյի շրջանի, Ֆլորենցիական դպրոցի վաղ Վերածննդի իտալացի նկարիչ։

## Կենսագրություն
Կոզիմո Ռոսելլին ծնվել է Ֆլորենցիայում՝ Լորենցո դի Ֆիլիպոյի և նրա երկրորդ կնոջ՝ Թոմասա դի Ջովանի դա Մոնտեֆիկալեի ընտանիքում։ Եղել է տասնմեկ երեխաներից յոթերորդը։

Ընտանիքի բոլոր անդամները զբաղվում էին արհեստներով և արվեստով. հայրը եղել է որմնադիր, ավագ եղբայր Չիմենտին՝ դեկորատիվ նկարիչ, զարմիկ Բերնարդո դի Ստեֆանոն՝ նկարիչ։ Նրա կրտսեր եղբայր Ֆրանչեսկո Ռոսելին դարձել է փորագրիչ, քարտեզագիր և ձեռագրերի նկարազարդող։ Կարելի է եզրակացնել, որ Կոսիմո Ռոսելլի իր առաջին գեղարվեստական ​​կրթությունն ստացել է ընտանիքում։

1453 թվականի մայիսից մինչև 1456 թվականի հոկտեմբերը Կոզիմո Ռոսելլին աշխատել է Ֆլորենցիայի Ների դի Բիչիի արհեստանոցում։ Հետագայում Ֆլորենցիայում աշխատել է որպես Ալեսիո Բալդովինետտիի օգնական, նկարել է որմնանկարներ և խորանի նկարներ։ 1459 թվականին նա ստացել է Ֆլորենցիայի Սանտա Տրինիտայի եկեղեցու համար խորանի կարևոր պատվեր։

1481 թվականի հոկտեմբերի 27-ին Ռոսելին Ֆլորենցիայի այլ նկարիչների՝ Սանդրո Բոտիչելլիի, Դոմենիկո Գիրլանդայոյի, Պիետրո Պերուջինոյի, Պիեռո դի Կոզիմոյի, Բիաջո դ'Անտոնիո Տուչիի հետ հրավիրվել է Սիքստոս IV պապի կողմից՝ նկարելու Վատիկանի Սիքստինյան կապելլայի կողային պատերը։ Կոզիմո Ռոսելլիի որմնանկարները մասամբ կատարել է նրա աշակերտ Պիեռո դի Կոզիմոն, որը ստացել է իր մականունը՝ ի պատիվ իր ուսուցչի։

1482 թվականին նա վերադարձել է Ֆլորենցիա։ Կյանքի վերջին տասնամյակների ընթացքում հետևել է Ջիրոլամո Սավոնարոլայի քարոզներին։ Ֆլորենցիայի իր տանը վերապատրաստվել են Պիեռո դի Կոզիմոն, Ֆրա Բարտոլոմեոն և Մարիոտտո Ալբերտինելին, Մացցիեր եղբայրները, Անդրեա դի Կոզիմո Ֆելտրինին և այլ նկարիչներ։

Նա մահացել է 1507 թվականի հունվարի 7-ին և թաղվել Ֆլորենցիայի Սանտիսիմա Անունզիատա եկեղեցում։

## Պատկերասրահ
 
Պատկեր:Cosimo Rosselli - L' Annonciation.jpg|Ավետում, 1473 թ.
Պատկեր:St. Michael the Archangel by Cosimo Rosselli, Stibbert Museum.jpg|Սուրբ Միքայել Հրեշտակապետ 
Պատկեր:Christ depicted as The Man of Sorrows by Cosimo Rosselli.jpg|Վշտահար Քրիստոս, 1490 թ․
Պատկեր:Cosimo Roselli - Adoracja Dzieciątka.jpg|Նորածնի երկրպագություն, 1500 թ․
Պատկեր:Madonna and Child with Angels MET DT7223.jpg|Տիրամայրը, Նորածինը և հրեշտակները, 1503 թ․ 
Պատկեր:Cosimo Rosselli (1439-1507) - Saint Catherine of Siena as Spiritual Mother of the Second and Third Orders of Saint Dominic - NG 1030 - National Galleries of Scotland.jpg|Սուրբ Եկատերինա Սիենացին որպես Սուրբ Դոմինիկի երկրորդ և երրորդ կարգի հովանավոր, 1500 թ․


## Ծանոթագրություններ

## Արտաքին հղումներ
*Bernardo di Stefano Rosselli (Firenze 1450-1526)

Կատեգորիա:16-րդ դարի իտալացի նկարիչներ
Կատեգորիա:Իտալացի նկարիչներ
Կատեգորիա:Վերածննդի նկարիչներ
Խաղաղ բացատ

**«Խաղաղ բացատ»**, 1946 թվականի արտադրության խորհրդային նկարված մուլտիպլիկացիոն ֆիլմ, որը դարձել է ռեժիսոր Բորիս Դյոժկինի առաջին նշանակալի հաջողությունը։
«Խաղաղ բացատը» ուրախ կատակ է ֆուտբոլի մասին։ Այս կատակերգությանը սպորտային ոգի է հաղորդում շարժումների ճշգրիտ մշակումը, պարզ սյուժեն, մրցակցային տրամադրությունը։ Այս ֆիլմը, կարծես, հայտ էր սպորտային թեմայով, որին հետագայում Դյոժկինը նվիրել է իր լավագույն գործերը։ 

Բորիս Դյոժկինի առաջին նշանակալից հաջողությունը եղել է «Խաղաղ բացատ» ֆիլմը՝ (1946) արջերի և նապաստակների ֆուտբոլային խաղի մասին։ Երկու տարի անց նա էկրանավորել է  «Փիղը և մրջյունը» լեռնային հեքիաթը, իսկ երկու տարի անց ստեղծել է ֆիլմ-ռեպորտաժ անտառային հեծանվավազքի մասին՝ «Ո՞վ է առաջինը»։ 1951 թվականին թողարկվել է «Քաջի սիրտը» հյուսիսային հեքիաթը։ Այս բոլոր ժապավենները Դյոժկինն ստեղծել է ռեժիսոր Գենադի Ֆիլիպովի հետ համագործակցելով։ Բեմադրությունների ընդմիջման ընթացքում Բորիս Դյոժկինը շարունակել է ստեղծել մուլտեր ստուդիական վարպետների համար։
Ֆիլմը կրկնօրինակել է հայտնի սպորտային մեկնաբան Վադիմ Սինյավսկին։

## Սյուժե
Երեք արջերի խումբը խաղաղ բացատ է փնտրում հանգստի համար։ Բայց պատահաբար նրանց հարվածած գնդակը ստիպում է նրանց մասնակցել նապաստակների հայտնի ֆուտբոլային թիմի դեմ խաղին։

Գետնի տակից դուրս է պրծնում խլուրդը՝ դատավորը։ Սուլիչի ձայնի վրա հավաքվում են հանդիսատեսները, մոտ է վազում ռադիոմեկնաբան Ոզնին, որը հասել էր երկրորդ խաղակեսին։ Ոզնին ֆուբոլային հանդիպումը մեկնաբանում է մինչև վերջ․ ոչ-ոքի՝ 3։ 3։ «Մինչ հաջորդ հանդիպում, ընկերներ», - հրաժեշտ է տալիս Ոզնին։ 
կենտրոն|մինի|320x320պիքս

## Հեղինակներ

## Վերաթողարկում
Մուլտֆիլմը քանիցս վերաթողարկվել է մուլտֆիլմերի VHS և DVD ժողովածուներով․
* Լավագույն խորհրդային մուլտֆիլմեր, Studio PRO Video, VHS 1990-ականներ։
* **«Անտառային հեքիաթներ»** Մաս 3, «Սոյուզմուլտֆիլմ»։Մուլտֆիլմեր սկավառակներով․ «Թավուտում» (1954), «Խաղաղ բացատ» (1946), «Պարծենկոտ մրջյունը» (1961), «Ներկված աղվեսը» (1953), «Անտառի ոգին» (1988), «Որսորդական հրացան (մուլտֆիլմ)» (1948), «Գայլը և հորթը» (1984), «Տարբեր անիվներ» (1960)։
* **«Սպորտային սյուժեներ» Ժողովածու № 32։** Մուլտֆիլմեր սկավառակներով․ «Ո՞վ է առաջինը (մուլտֆիլմ, 1950)» (1950), «Խաղաղ բացատ» (1946), «Չեմպիոն (մուլտֆիլմ)» (1948), «Պապը և թոռները» (1950), «Խիզախ ալպինիստները» (1950).

## Ծանոթագրություններ

## Արտաքին հղումներ
* 
* Հայրենական կինոյի հանրագիտարան, Բորիս Դյոժկին, Տեքստեր.

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Բորիս Դյոժկինի մուլտֆիլմեր